# J E G Y Z Ő K Ö N Y V

**Készült:** Iszkaszentgyörgy Községi Önkormányzat Képviselő-testületének **2016. május 30-án** megtartott **rendes nyilvános** üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak:**

 **Gáll Attila polgármester**

**Ampli Ferenc alpolgármester**

 **Kadlecsik Gabriella képviselő**

 **Pallag Róbert képviselő (később érkezett)**

**Validuda Ferenc képviselő**

**Távol maradt: Szonn Ibolya Mária képviselő**

**Tóth Károly képviselő**

**Tanácskozási joggal:**

 **Kovács Edit jegyző**

 **Sebők Gergely Fejér Megyei**

 **Rendőrkapitányság Kmb.**

 **Aloszt. vezető helyettes**

 **Budai Kamilla Szoc. Int. vezető**

 **Németh János ISZKOM Kft. ügyvezető**

**Gáll Attila** **polgármester**

Köszöntötte a megjelenteket. Megállapította, hogy a Képviselő-testület ülése határozatképes, mivel a megválasztott **7 fő** képviselő közül **4 fő** jelen van. Elmondta, hogy a képviselők az ülés anyagát előzőleg megismerésre megkapták, továbbá közölte, hogy az ülésről hangfelvétel készül. Javasolta a napirend meghívó szerinti elfogadását.

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**72/2016. (V.30.) önkormányzati határozata**

***a képviselő-testület 2016. május 30-i nyilvános ülésének napirendjéről***

Iszkaszentgyörgy Község Önkormányzat Képviselő-testülete a 2016. május 30-i nyilvános ülés napirendjét az alábbiak szerint fogadta el:

1. **Beszámoló Iszkaszentgyörgy Község közrendjének és közbiztonságának 2015. évi helyzetéről -**  Kovács Zsolt r. alezredes, rendőrségi főtanácsos, rendőrkapitány előterjesztésében
2. **Beszámoló a Székesfehérvári Hivatásos Tűzoltó-parancsnokság 2015. évben végzett tűzvédelmi tevékenységéről –** Benke Dávid Dénes tü. őrnagy, tűzoltóparancsnok előterjesztésében
3. **Az önkormányzat gyermekjóléti és gyámügyi tevékenységének átfogó értékelése** *–* Budai Kamilla intézményvezető és a jegyző előterjesztésében
4. **Beszámoló a tanyagondnoki szolgálat 2015. évi munkájáról** – Lendvai Katalin tanyagondnok előterjesztésében
5. **Az Iszkaszentgyörgy 631/1. és 631/3. hrsz-ú ingatlanok fejlesztésére pályázat** – a polgármester előterjesztésében
6. **Javaslat a DRV Zrt-vel kötendő együttműködési megállapodás elfogadására** – a polgármester előterjesztésében
7. **Az ISZKOM Kft. 2015. évi mérlegének jóváhagyása** – a polgármester előterjesztésében
8. **Beszámoló a Finnugor Kulturális Főváros 2016. programsorozat helyzetéről** – a polgármester előterjesztésében
9. **A Vörösmarty Mihály Könyvtár beszámolója a 2015. évi szakmai munkáról** – a polgármester előterjesztésében
10. **Egyebek**

--------------------------------

**NAPIRENDEK TÁRGYALÁSA**

1. **Beszámoló Iszkaszentgyörgy Község közrendjének és közbiztonságának 2015. évi helyzetéről -**  Kovács Zsolt r. alezredes, rendőrségi főtanácsos, rendőrkapitány előterjesztésében

**Gáll Attila polgármester**

Felkérte Sebők Gergely főhadnagy urat a Kovács Zsolt r. alezredes, rendőrkapitány előterjesztésében benyújtott beszámoló megtartására.

**Sebők Gergely rendőr főhadnagy**

Elmondta, hogy 2015. évben a Székesfehérvári Rendőrkapitányság a legjobb eredményt érte el nyomozás eredményességi mutatóban. Ez a statisztika előremutat arra, hogy a települések közbiztonsága tekintetében is ugyanilyen jó eredményeket értek el. Ezután ismertette a beszámoló készítésének szabályait, és főbb területeit, röviden a tartalmát. Elmondta még, hogy a migráns jelenlét miatti készenlét során többször előfordult, hogy a körzeti megbízottnak máshol kellett szolgálatot teljesíteni, de ilyenkor a szomszéd települések valamelyikéről helyettesítő kollégát küldtek a faluba. Megkérdezte, van e kérdése a jelenlevőknek.

***Pallag Róbert képviselő megérkezett az ülésre – a képviselők száma 5 fő***

**Gáll Attila polgármester**

Jelezte a főhadnagy felé, hogy a Kincsesbányai út és Kossuth utca kereszteződésében már napok óta áll egy, az elején törött Mercedes személygépkocsi. Kérte segítségét a jármű elszállíttatásához, mert fokozott balesetveszélyt okoz. Megköszönte a rendőrkapitányság munkáját és az együttműködést. Szavazásra tette a rendőrkapitányság beszámolóját.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**73/2016. (V.30.) önkormányzati határozata**

***a Fejér Megyei Rendőr-főkapitányság beszámolójának elfogadásáról***

Iszkaszentgyörgy Község Önkormányzat Képviselő-testülete a Fejér Megyei Rendőr-főkapitányság beszámolóját Iszkaszentgyörgy Község közrendjének és közbiztonságának 2015. évi helyzetéről elfogadta.

------------------------------------

1. **Beszámoló a Székesfehérvári Hivatásos Tűzoltó-parancsnokság 2015. évben végzett tűzvédelmi tevékenységéről –** Benke Dávid Dénes tü. őrnagy, tűzoltóparancsnok előterjesztésében

**Gáll Attila polgármester**

Elmondta, hogy a tűzoltóparancsnok részéről küldött beszámolót minden képviselő megismerhette az előzetesen kiküldött anyagból, de a személyes megjelenés alól számos elfoglaltságára hivatkozva, felmentést kért Benke Dávid tű. őrnagy úr. Kérte a képviselőket, amennyiben elfogadják a beszámolót, kézfeltartással jelezzék.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**74/2016. (V.30.) önkormányzati határozata**

***a Fejér Megyei Katasztrófavédelmi Igazgatóság beszámolójának elfogadásáról***

Iszkaszentgyörgy Község Önkormányzat Képviselő-testülete a Fejér Megyei Katasztrófavédelmi Igazgatóság beszámolóját a székesfehérvári Hivatásos Tűzoltó-parancsnokság 2015. évben végzett tűzvédelmi tevékenységéről elfogadta.

-------------------------------------

1. **Az önkormányzat gyermekjóléti és gyámügyi tevékenységének átfogó értékelése** *–* Budai Kamilla intézményvezető és a jegyző előterjesztésében

**Gáll Attila polgármester**

Megkérdezte Budai Kamilla intézményvezetőt és Kovács Edit jegyzőt, kívánnak-e a beszámolóhoz megjegyzést fűzni.

**Kovács Edit jegyző**

A beszámolóban foglaltakhoz nem kívánt hozzátenni. Annyi megjegyzést tett, hogy a gyermekvédelmi kedvezmény pénzbeli értékét nem tartalmazza a beszámoló, hiszen ez a kedvezmény nem pénzbeli juttatás, hanem kedvezményre jogosító támogatása a családoknak.

**Gáll Attila polgármester**

Szavazásra bocsátotta a beszámolót.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**75/2016. (V.30.) önkormányzati határozata**

***az önkormányzat gyermekjóléti és gyámügyi feladatainak ellátásáról***

Iszkaszentgyörgy Község Önkormányzat Képviselő-testülete az önkormányzat gyermekjóléti és gyámügyi feladatainak ellátásáról szóló beszámolót elfogadta.

Határidő: 2016. május 31.

Felelős: jegyző

-------------------------------------------

1. **Beszámoló a tanyagondnoki szolgálat 2015. évi munkájáról** – Lendvai Katalin tanyagondnok előterjesztésében

**Gáll Attila polgármester**

A tanyagondnok családi okokra való tekintettel felmentését kérte az ülésen való részvétel alól. Tudatta a jelenlévőkkel, hogy a tanyagondnok képzésen vesz részt, mely alkalmakkor Jártó József helyettesíti a feladatai ellátásában.

**Kovács Edit jegyző**

Nemrégiben a Kormányhivatal Szociális és Gyámügyi Osztálya ellenőrzést tartott a tanyagondnoki szolgálatnál. Kifogásolták a képzés hiányát. Hozzátette, hogy nagyon ritkán indítanak tanyagondnoki képzést, 2015. szeptemberben adta be az igényét az önkormányzat a képzésre, és csak most indult el a tanfolyam májusban. Ezt jelezték a Gyámhivatal felé. A gépkocsi váltás miatt a működési engedélyt módosítani kell, ez már folyamatban van. Más egyebet nem kifogásoltak, szabálytalanságot nem tártak fel a tanyagondnoki szolgáltatás működésében.

**Gáll Attila polgármester**

Kérte a tanyagondnoki beszámoló elfogadását.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**76/2016. (V.30.) önkormányzati határozata**

***a tanyagondnoki beszámoló elfogadásáról***

Iszkaszentgyörgy Község Önkormányzat Képviselő-testülete a tanyagondnok 2015. évi munkájáról szóló beszámolót elfogadta.

Határidő: 2016. május 31.

Felelős: polgármester

----------------------------------------

1. **Az Iszkaszentgyörgy 631/1. és 631/3. hrsz-ú ingatlanok fejlesztésére pályázat** – a polgármester előterjesztésében

**Gáll Attila polgármester**

Ismertette az előzményeket, melynek következményeként a jelzett ingatlanok tulajdonosa segítségért fordult az önkormányzathoz, azzal a kéréssel, hogy utat alakíthasson ki, amivel az ingatlanát megközelítheti. A 2010-ben elfogadott HÉSZ már tartalmazza az ingatlan tulajdonosának módosítási kérelmét. Az elmúlt időszakban még több földterületet vásárolt a meglévő mellé, és az általa kialakított utat átadta az önkormányzat tulajdonába. Elmondta még, hogy a Területfejlesztési Operatív Program által meghirdetett pályázat ipari, ill. szolgáltató területek részére infrastrukturális fejlesztést tesz lehetővé. Ezt a pályázatot az önkormányzat adhatja be. Azért fordult a tulajdonos az önkormányzat felé, hogy szívesen együttműködne annak érdekében, hogy az önkormányzat fejleszteni tudja saját gazdasági, szolgáltató területét. Mivel a település legfőbb bevételi forrása az iparűzési adóból ered, ezért fontos az ott levő ingatlanok fejlődése. Az együttműködés arra vonatkozna, hogy a pályázatíró költségét az önkormányzat helyett átvállalná. Amennyiben sikeres lesz a pályázat, az önkormányzat az NFA-tól és Kálmán Józseftől egy-egy utat ingyenesen átvenne, amelyen a fejlesztéseket elvégezné. A közvetlen költségek, amelyeket az önkormányzatnak kellene állni kb. 1 millió forintot tennének ki illetékek, földmérési díj, ingatlan átruházási ügyvédi díj. Egyelőre a pályázat benyújtásáról kell döntést hozni. Előzőleg a pályázat benyújtásának lehetőségét a Pénzügyi Bizottság megtárgyalta, és támogatta. Szavazásra bocsátotta a pályázat benyújtására vonatkozó előterjesztést.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**77/2016. (V.30.) önkormányzati határozata**

***az Iszkaszentgyörgy 631/1. és 631/2. hrsz-ú ingatlanok fejlesztésére vonatkozó pályázat benyújtásáról***

Iszkaszentgyörgy Község Önkormányzat Képviselő-testülete kinyilvánítja azon szándékát, hogy az Iszkaszentgyörgy 631/1. és 631/2. hrsz-ú ingatlanok tulajdonosával egyeztetve pályázatot nyújt be eme terület fejlesztésére vonatkozóan.

A terület tulajdonosa a pályázatírás költségét vállalja, az önkormányzati területekre vonatkozóan saját erő nem szükséges.

A pályázat benyújtásával kapcsolatos egyéb költségek fedezetét – ingatlan-nyilvántartási, földmérési, esetleges ügyvédi költségek – az önkormányzat 2016. évi költségvetésének tartaléka terhére biztosítja.

Határidő: folyamatos

Felelős: polgármester

---------------------------------------

1. **Javaslat a DRV Zrt-vel kötendő együttműködési megállapodás elfogadására** – a polgármester előterjesztésében

**Gáll Attila polgármester**

Emlékeztette a képviselőket, hogy a Gördülő Fejlesztési Tervvel kapcsolatban az önkormányzatnak a DRV által használt közműveit nyilván kell tartani. Az önkormányzatnak nem áll rendelkezésére olyan nyilvántartás készítő szoftver, amellyel a folyamatos fejlesztések követhetők lenének. A DRV kidolgozott egy javaslatot, hogy az ellátási területére vonatkozó önkormányzatok részére nettó 13.- Ft/tétel/hónap áron ezt a szolgáltatást biztosítja. A Pénzügyi Bizottság tárgyalta, és elfogadásra javasolta az ajánlatot. Kérte a képviselőket, amennyiben egyetértenek a javaslatban foglaltakkal, kézfelemeléssel jelezzék.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**78/2016. (V.30.) önkormányzati határozata**

***a DRV Zrt-vel kötendő együttműködési megállapodás elfogadásáról***

Iszkaszentgyörgy Község Önkormányzat Képviselő-testülete a DRV Zrt-vel kötendő – a Gördülő Fejlesztési Terv teljesítésével, a vagyonérték-nyilvántartás vezetésével kapcsolatos –együttműködési megállapodást elfogadja.

Határidő: folyamatos

Felelős: polgármester

------------------------------------------------

1. **Az ISZKOM Kft. 2015. évi mérlegének jóváhagyása** – a polgármester előterjesztésében

**Gáll Attila polgármester**

Megkérdezte Pallag Róbertet a Felügyelő Bizottság elnökét, megtárgyalták-e a kft 2015. évi beszámolóját.

**Pallag Róbert képviselő**

Kijelentette, hogy a Pénzügyi Bizottság megvitatta a beszámolót és a kft 2015. évi mérlegét elfogadásra javasolja.

**Gáll Attila polgármester**

Tájékoztatásul felolvasta a kft mérlegének főösszegeit. Szavazásra kérte a képviselőket az ISZKOM Kft. 2015. évi mérlegének elfogadására.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**79/2016. (V. 30.) önkormányzati határozata**

***az ISZKOM Kft. 2015. évi mérlegének elfogadásáról***

Iszkaszentgyörgy Községi Önkormányzat Képviselő-testülete, mint alapító - a legfőbb szerv hatáskörében eljárva és a könyvvizsgáló jelentése alapján - a Felügyelő Bizottság egyetértésével - az ISZKOM Kft. 2015. évi egyszerűsített éves beszámolóját az előterjesztésben foglaltakkal elfogadja és jóváhagyja az alábbiak szerint:

- mérleg főösszege: 34.821 e Ft

- saját tőke: 11.553 e Ft

- értékesítés nettó árbevétele: 46.277 e Ft

- mérleg szerinti eredmény: 264 e Ft

Határidő: 2016. május 31.

Felelős: polgármester

**Németh János ügyvezető**

Jelezte, hogy a könyvvizsgáló megbízatása 2016. május 31-ével megszűnik. Javasolta, hogy a képviselő-testület Mezei Erzsébet könyvvizsgáló árajánlatát fogadja el 120.000,- Ft + Áfa/év díjért.

**Gáll Attila polgármester**

Megkérte az ügyvezetőt, hogy még legalább egy könyvvizsgálói árajánlatot szerezzen be.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**80/2016. (V. 30.) önkormányzati határozata**

***az ISZKOM Kft. 2015. könyvvizsgálójának megválasztásáról***

Iszkaszentgyörgy Községi Önkormányzat Képviselő-testülete megtárgyalta az ISZKOM Kft. könyvvizsgálatára benyújtott árajánlatot, és úgy döntött, hogy több árajánlat beszerzését követően dönt a könyvvizsgáló személyéről.

Határidő: 2016. május 31.

Felelős: polgármester

--------------------------------------

***Ampli Ferenc alpolgármester egyéb elfoglaltsága miatt eltávozott az ülésről, a képviselő-testület létszáma 4 fő.***

1. **Beszámoló a Finnugor Kulturális Főváros 2016. programsorozat helyzetéről** – a polgármester előterjesztésében

**Gáll Attila polgármester**

Ismertette a pénzügyes kollégák által összeállított kiadásokat a konkrét rendezvényekhez csatolva. Elmondta még, hogy a kastélyban történt 20 millió forintos beruházás is a Finnugor Kulturális Főváros cím elnyerésének hozadéka, hiszen emiatt engedélyezte és finanszírozta a Forster Központ, mint vagyonkezelő a beruházást. Felhívta a figyelmet arra, hogy a rendezvények kapcsán olyan ismert személyiségek látogatnak településünkre, akik miatt a közfigyelem központjába kerül a falu, amely mindenféle szempontból előnyt jelent az itt élők számára. Megemlítette a következő, június havi programokat. Szavazásra tette fel a beszámolót.

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**81/2016. (V. 30.) önkormányzati határozata**

***a Finnugor Kulturális Főváros 2016. programsorozatról szóló beszámoló elfogadásáról***

Iszkaszentgyörgy Községi Önkormányzat Képviselő-testülete a Finnugor Kulturális Főváros 2016. programsorozatról szóló beszámolót elfogadta.

Határidő: 2016. december 31.

Felelős: polgármester

--------------------------------------

1. **A Vörösmarty Mihály Könyvtár beszámolója a 2015. évi szakmai munkáról** – a polgármester előterjesztésében

**Gáll Attila polgármester**

Elmondta, hogy a helyi könyvtárnak jó a kapcsolata a Vörösmarty Könyvtárral, szerveznek közös programokat. Javasolta a beszámoló elfogadását.

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**82/2016. (V. 30.) önkormányzati határozata**

***a Vörösmarty Mihály Könyvtár beszámolójának elfogadásáról***

Iszkaszentgyörgy Községi Önkormányzat Képviselő-testülete a Vörösmarty Mihály Könyvtár beszámolóját a Könyvtárellátási Szolgáltatási rendszer 2015. évi működéséről elfogadta.

Határidő: 2016. május 31.

Felelős: polgármester

------------------------------------------

1. **Egyebek**
2. **A belső ellenőrzési feladatok ellátása**

**Gáll Attila polgármester**

Átadta a szót Kovács Edit jegyzőnek.

**Kovács Edit jegyző**

A költségvetési beszámoló kapcsán került szóba a belső ellenőrzési munka hatékonyságának problémája. Véleménye szerint az eddig megbízott belső ellenőr nem tudott elég időt fordítani a munka elvégzésére, a pénzügyes kollégák nem kapták meg azt a szakmai támogatást, segítséget, ami a munkájuk végzéséhez szükséges. Emiatt kért egy másik árajánlatot. A költségvetésben szerepel a belső ellenőrzési feladatok költsége, tehát plusz kiadással nem jár, viszont a szakmai munka indokolja, hogy egy szigorúbb, de segítő szándékú belsőellenőrzési munka valósuljon meg. Ehhez kérte a képviselők támogatását.

**Gáll Attila polgármester**

Egyetértését fejezte ki, és a témában szavazásra kérte a képviselőket

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**83/2016. (V. 30.) önkormányzati határozata**

***a belső ellenőrzési feladatok ellátásáról***

Iszkaszentgyörgy Községi Önkormányzat Képviselő-testülete a Vincent Auditor Számviteli Szolgáltató és Tanácsadó Kft. (2373 Dabas, Tavasz u. 3., adószám:13115214-2-13) ajánlatát a 2016. évi belső ellenőrzési feladatok elvégzésére elfogadja és felhatalmazza a jegyzőt a szerződés aláírására.

A belső ellenőrzési tevékenység fedezete a közös hivatal 2016. évi költségvetésében biztosított.

Határidő: azonnal

Felelős: jegyző

1. **Kormányhivatal javaslata**

**Kovács Edit jegyző**

A Kormányhivatal szakmai javaslatában felhívta az önkormányzat figyelmét a vagyonának pontos nyilvántartására, és vagyonrendeletének aktualizálására. A felhívásnak az önkormányzat a beszámoló elfogadása kapcsán eleget tett, a szabályzatok ellenőrzése pedig a belső ellenőrzési terv keretében történik.

**Gáll Attila polgármester:**

Kérte a javaslat elfogadását.

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**84/2016. (V. 30.) önkormányzati határozata**

***a Fejér Megyei Kormányhivatal javaslatának elfogadásáról***

Iszkaszentgyörgy Községi Önkormányzat Képviselő-testülete megtárgyalta a Fejér Megyei Kormányhivatal FE/02/748-1/2016. sz. javaslatában foglaltakat, és megállapítja, hogy a költségvetési beszámoló a jogszabályi előírásoknak megfelelő tartalommal készült, a pénzügyi bizottság véleményezte, a vagyonkimutatás a zárszámadási rendelet mellékleteként elfogadásra került.

Az ingatlanvagyon kataszter vezetése és a vagyonrendelet aktualizálása folyamatosan történik.

A vagyongazdálkodásra vonatkozó szabályzatok ellenőrzéséről a képviselő-testület a 2016. évi belső ellenőrzési tevékenység keretében gondoskodik.

Határidő: azonnal

Felelős: jegyző

1. **Virágos Magyarországért környezetszépítő versenyhez csatlakozás**

**Gáll Attila polgármester**

Elmondta, hogy az idei évben az önkormányzat nem kívánt csatlakozni a Virágos Magyarország versenyhez, mert semmilyen extra fejlesztést nem végzett ezen a téren. De mivel 2015. évben Iszkaszentgyörgy miniszteri oklevélben részesült, véleménye szerint mégis illendő ismét versenybe szállni. Kérte a képviselők támogatását és felhatalmazását, hogy a település indulhasson a versenyen.

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**85/2016. (V. 30.) önkormányzati határozata**

***a Virágos Magyarországért környezetszépítő versenyhez történő csatlakozásról***

Iszkaszentgyörgy Községi Önkormányzat Képviselő-testülete megtárgyalta a versenyfelhívást és úgy döntött, hogy 2016. évben is csatlakozik a Virágos Magyarországért környezetszépítő versenyhez.

A képviselő-testület felhatalmazza a polgármestert a csatlakozási szándék bejelentésére, a szükséges intézkedések megtételére.

Határidő: azonnal

Felelős: polgármester

-------------------------------------------

1. **Könyv készítési ajánlat**

**Gáll Attila polgármester**

Az 1601-es csata emlékezetére - amely az Iszkaszentgyörgy környéki oszmán csatával foglalkozik - elkészült Bagi Zoltán Péter könyve. A kéziratot ki kellene adni, hogy minél szélesebb körben váljon ismertté a csata és ezáltal tudjunk még sikeresebben kampányolni egy nemzeti emlékhely kialakítására. A szerző kapcsolatban áll egy nyomdával, ahonnan 3 különböző ajánlatot kért. A polgármester ezek részletes tartalmát ismertette és kérte, hogy a legmegfelelőbb ajánlatot válasszák ki.

*A Képviselő-testület 5 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**86/2016. (V. 30.) önkormányzati határozata**

***az 1601-es csatáról szóló könyv megrendeléséről***

Iszkaszentgyörgy Községi Önkormányzat Képviselő-testülete Szabó Attila (6723 Szeged, Brüsszeli körút 23. 1/8. sz.) árajánlatát elfogadja és megrendeli Bagi Zoltán Péter: „Én alig vóltam erősb és rettenetesb harczon és viadalon, mint ez vala” A keresztény és az oszmán fősereg harca 1601-ben című könyvének elkészítését 400 példányban, színes keményfedeles borítóval, bruttó 800 000 Ft értékben.

Határidő: folyamatos

Felelős: polgármester

----------------------------------

1. **Óvodai zárva tartás engedélyezése**

**Gáll Attila polgármester**

Tajti Bálintné óvodavezető kérelemmel fordult a jegyzőasszonyhoz, hogy a pedagógusoknak 2016. július 1-jén Pedagógus napi kirándulás engedélyezzen. Mivel ez a nap már az óvodai zárva tartás idejére esik, javasolta a képviselőknek a kérelem elfogadását

*A Képviselő-testület 4 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**87/2016. (V. 30.) önkormányzati határozata**

***óvodai zárva tartás engedélyezéséről***

Iszkaszentgyörgy Községi Önkormányzat Képviselő-testülete az Iszkaszentgyörgyi Vackor Óvoda zárva tartását 2016. július 1. napján engedélyezi.

Határidő: 2016. július 1.

Felelős: polgármester

------------------------------------------

Több hozzászólás és napirend nem volt, így a polgármester az ülést bezárta.

**Kmf.**

 **Gáll Attila Kovács Edit**

 **polgármester jegyző**